П Р О Т О К О Л    № 39
от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

25 ноември 2014 г.

Днес, 25.11.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъстват Милица Божидарова Йорданова и Александра Валентинова Петрова - студенти от юридически факултет, които провеждат стаж в Администрацията на Висшия съдебен съвет.

1. ОТНОСНО: Писмо от г-жа Соня Найденова, представляващ ВСС, с приложен Акт № 22/11.04.2014 г. на Гражданския съвет към ВСС, с молба към постоянните комисии на ВСС в срок до 8 декември 2014 г. да представят предложения по Годишната програма за дейността на ВСС за 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Подкрепя предложението Годишната програма за дейността на ВСС за 2015 г. да следва структурата на Проекта на Политики на ВСС за управление в периода 2014 – 2017 г.
1.2. Дава възможност на членовете на комисията в случай, че имат предложения за включване на мерки в Годишната програма за дейността на ВСС предоставят в срок до 8.12.2014 г. на г-жа Соня Найденова, представляващ Висшия съдебен съвет.
1.3. Възлага на експертния сътрудник на комисията Красимира Василева – началник отдел „ЮОДКВСС” в дирекция „Правна”, да извърши преглед на Годишната програма за дейността на комисията за 2014 г. кои от предвидените мерки ще бъдат приключени до края на годината и има ли такива, които следва да бъдат прехвърлени за изпълнение през 2015 г., както и да направи предложения за нови такива.
1.4. Дава възможност на членовете на комисията да правят предложения за включване в програмата на комисията на дейности, които да бъдат изпълнени през 2015 г.

2. ОТНОСНО: Извлечение от Протокол № 42/17.11.2014 г., /т. 5- Разни, т. 3/ на Комисия „Професионална етика и превенция на корупцията” във връзка с представяне в срок до 8 декември 2014 г. от всички постоянни комисии на ВСС информация за изпълнение на мерките, заложени в Стратегията за превенция и противодействие на корупцията в съдебната система.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на техническия сътрудник на комисията Емилия Петкова, старши експерт – статистически анализ в дирекция „ИТСС”, да подготви исканата информация за изпълнение на мерките, заложени в Стратегията за превенция и противодействие на корупцията в съдебната система, която да съгласува с председателя на комисията преди да бъде предоставена на КПЕПК в срок до 8.12.2014 г.

3. ОТНОСНО: Доклад от Красимира Василева, началник-отдел „ЮОДКВСС”, дирекция „Правна”, АВСС, относно отчет за периода 1 май – 31 октомври 2014 г. по мярка 5.16. от Приложение 1 от Националната програма за реформи Европа 2020.
/В изпълнение на решение на комисията по т. 4 от Протокол № 38 от 18.11.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема доклада от Красимира Василева и го изпраща на Комисия „Международна дейност” за сведение.

4. ОТНОСНО: Доклад от г-жа Мария Кузманова – проект на становище на комисията по Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, за становище в двуседмичен срок.
/В изпълнение на решение на комисията по т. 1 от  Протокол № 37 от 11.11.2014 г. /

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема доклада на г-жа Мария Кузманова, и го предоставя на КПУКИВИВСС за обсъждане на изразеното в него становище в съвместно заседание на КПУКИВИВСС, Комисията по правни въпроси и КПКИТС.

5. ОТНОСНО: Обсъждане на предложение за изпращане по съдилищата на проектите на актуализирани списъци с идентификационни шифри по граждански и търговски дела за даване на предложения и становища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема изготвените от работните групи проекти на актуализирани списъци на шифри/кодове на гражданските, търговските и фирмени дела за целите на съдебната статистика.
5.2. Изготвените проекти на актуализирани списъци по т. 5.1. да се изпратят на всички районни, окръжни и апелативни съдилища, за представяне на становища по съдържанието, групирането, както и посочване на съответните и сега ползвани кодове/шифри, в срок до 5 декември 2014 г.

6. ОТНОСНО: Обсъждане на предложение за участници в кръглата маса, която ще се проведе на 12.12.2014 г. съвместно с представителите на Националния център на щатските съдилища – г-н Матю Клайман и г-н Брайан Острьом.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. До следващото заседание на комисията да се уточни часът на провеждане на кръглата маса, предвид съвпадението на определената дата с посещението на европейската мисия в периода 10 – 12 декември 2014 г.
6.2. Дава възможност на членовете на комисията да дават предложения до председателя за хора, които да участват в кръглата маса, която ще се проведе на 12.12.2014 г. съвместно с представителите на Националния център на щатските съдилища – г-н Матю Клайман и г-н Брайан Острьом.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ